எந்த அடிப்படை ஏந்தும் செய்து கொடுக்காமல், ஊருக்காகத் தனது குருதியை வேர்வையாகச் சிந்தி உழைக்கும் மக்களைச் சேரி என சமூகத்தில் ஆதிக்கசக்திகள் ஒதுக்கி வைத்திருப்பது போல்; இந்த இரண்டாம் வகுப்பு முன்பதிவு பயணப் பெட்டி பயணம் அமைந்தது. ஆண்கள் நாங்கள் எப்படியோ சமாளித்துக் கொண்டு பயணம் செய்தோம். ஆனால் எங்களோடு உடன் வந்த போராட்டக்குழு பெண்கள், தொடர்வண்டியில் பயணம் செய்த பெண்கள் பட்ட துன்பத்தைப் பார்த்த எங்களின் கண்களில் குருதி வராத நிலை மட்டும்தான். முன்பதிவு பெட்டியே இப்படி என்றால், பொதுப் பெட்டிப் பயணம் எப்படி இருந்திருக்கும்?